钦定古今图书集成/明伦汇编/氏族典/第264卷 > 王保晦
## 钦定古今图书集成/明伦汇编/氏族典/第264卷 > 王保晦

按《十国春秋》，前蜀王保晦，阆州人也。雅擅文才，酷无
体式，而辞致晓畅，善达人意旨。高祖辟置莫府，与冯
涓同掌书记。是时岐王茂贞用王超笺奏，言伪而辨，
高祖绝爱之，颇以保晦与之匹，称曰“二王。”武成时，官
翰林学士承旨。光天元年，坐附会宦官唐文扆，夺职
流泸州。后主嗣位，伏诛。